Source: https://pravnapraksa.si/Default.aspx?id=261
Timestamp: 2019-12-14 11:18:03+00:00

Document:
letnik 2019, številka 34-35, 19. 9. 2019 > Kazalo
Najbrž bo to zvenelo precej čudno, a sploh ni najslabši možni scenarij, če ti oblast kar najodločneje oponira - ne, najbolj trdovratni in zato praviloma tudi največji izzivi navadno segajo na polje oblastne ravnodušnosti. To trdim kot državni (!) funkcionar. Na to pot sem stopil šele pred nekaj meseci, potem ko sem pred izvoljenimi predstavniki vsega ljudstva prisegel, da bom varoval človekove pravice in temeljne svoboščine, da bom svoje delo opravljal vestno in nepristransko ter pri tem spoštoval načela pravičnosti in dobrega upravljanja, pa tudi da bom opravljal svojo nalogo na podlagi ustave in zakona. In čeprav ne dvomim, da bi se lahko našel marsikdo, ki bi trdil, da je (bilo) veliko bolj dramatično na lastni koži občutiti aktivno oblastno represijo, nič manj tudi ne dvomim, da bi moji izhodiščni navedbi zgoraj brez zadržkov pritrdil marsikateri navaden državljan, naveličan brezplodnega iskanja svoje pravice.
Državni zbor RS (DZ) je 12. julija 2019 po skrajšanem postopku sprejel Zakon o spremembah in dopolnitvah Zakona o nepremičninskem posredovanju (ZNPosr-C). Po tem, ko je Državni svet izglasoval odložilni veto, je Državni zbor o predlogu ponovno odločal in predlog sprejel celo v času parlamentarnih počitnic.
dr. Miha Šepec, Iza Beširević
Analiza vsem poznane poštne družbe, katere ustanoviteljica je Republika Slovenija, pokaže, da je ta družba danes eden največjih kršiteljev naše komunikacijske zasebnosti, ker svoje uporabnike obravnava strožje kot obdolžence kaznivih dejanj. Zoper njih namreč izvaja prikrito hrambo podatkov o prometu, za svoje početje pa ne potrebuje niti suma o morebitnem kaznivem dejanju.
Špela Stanec, Luka Milanović
V mednarodni športnopravni stroki se že desetletje odvija debata, ali je športno pravo samostojna pravna panoga ali pa je zgolj del civilnega, upravnega in delovnega prava, pri čemer se osnovna pravna pravila le tolmačijo skozi prizmo posebnosti športa. Avtorja se bova v tem članku posvetila predvsem interpretaciji pravnih norm ter ob upoštevanju posebnosti športa in analizi sodne prakse slovenskih in tujih sodišč ter mednarodnih športnih arbitražnih razsodišč predstavila pravni okvir, znotraj...
Ustavno sodišče Republike Slovenije (US) je z odločbo U-I-171/16-15, Up-793/16-25 razveljavilo drugi odstavek 71. člena Zakona o izvršbi in zavarovanju (ZIZ), kolikor se odlog izvršbe dovoljuje za najdlje tri mesece in le enkrat, kadar gre za izvršbo za izpraznitev in izročitev stanovanjske nepremičnine, ki je dolžnikov dom. Hkrati je določilo, da sodišča do drugačne zakonske ureditve oz. najkasneje do izteka enoletnega roka od začetka učinkovanja razveljavitve o predlogih za odlog izvršbe za izpraznitev in izročitev stanovanjske nepremičnine, ki je dolžnikov dom, ob upoštevanju vseh okoliščin primera dosežejo pravično ravnovesje med interesi upnika in dolžnika. Ob tem se zastavlja več vprašanj, med drugim tudi to, kolikšno težo bodo sodišča pri presoji dala interesom upnika in koliko interesom dolžnika, ter kakšno dolžino časovnega obdobja, za katero se odlog izvršbe dovoljuje, bodo sodišča še smatrala kot razumno oz. pravično.
Kaznivo dejanje hudodelskega združevanja po prvem odstavku 294. člena KZ-1 kot predhodna faza h kasneje storjenim kaznivim dejanjem zaradi razmerja subsidiarnosti izgubi svojo samostojnost. Gre za navidezen stek kaznivih dejanj. Svojo samostojnost prav tako izgubi zaradi prej dokončanih kaznivih dejanj.
Uredba (ES), št. 1393/2007, Evropskega parlamenta in Sveta z dne 13. novembra 2007 o vročanju sodnih in izvensodnih pisanj v civilnih ali gospodarskih zadevah v državah članicah in razveljavitvi Uredbe Sveta (ES), št. 1348/2000, v 5. členu določa pravice prejemnika pisanj, kadar pisanje ni prevedeno. Pravic in dolžnosti odpošiljatelja ta uredba ne določa. To pravno praznino je zapolnila sodba Višjega deželnega sodišča v Frankfurtu. Njeno bistvo je, da ima odpošiljatelj izbiro vložiti prevod tožbe, ki se vroča v tujini, vendar pa ne ravna z dolžno skrbnostjo, če je nujno vročanje v drugo državo članico in tožbi ni priložen prevod ter naknadno na poziv sodišča vseeno vztraja pri prevodu, zaradi česar je tožba vročena šele eno leto po nastopu zastaranja.
Petnajstega septembra 1935 je nemški parlament (nem. Reichstag) na letnem zboru Nacionalsocialistične nemške delavske stranke (nem. Nationalsocialistische Deutsche Arbeitspartei - NSDAP) v Nürnbergu sprejel tri zakone, ki jih danes imenujemo Nürnberški ali Arijski zakoni, s katerimi je nacistična protijudovska ideologija dobila zakonito podlago. Gre za enega najbolj v oči bijočih uzakonitev neprava v človeški zgodovini. Zakonski ukrepi so nemškim Judom odvzeli državljanstvo in jim prepovedali, da bi se poročali ali imeli zunajzakonska razmerja z etnično čistimi Nemci. Čeprav so bili s tem položeni pravni temelji nemškega protisemitizma, pa se je preganjanje in ustrahovanje Judov začelo že mnogo prej.
Po tem, ko je 29. junija 2019 začel veljati Zakon o interventnem odvzemu osebkov vrst rjavega medveda (Ursus arctos) in volka (Canis lupus) iz narave za odstrel 175 medvedov in 11 volkov do 30. septembra 2020, je Ministrstvo za okolje in prostor Vladi predlagalo še sprejem Odloka o ukrepu odvzema osebkov vrst rjavega medveda (Ursus arctos) in volka (Canis lupus) iz narave za obdobje do 30. septembra 2020, ki predvideva odstrel še 175 medvedov in 7 volkov in naj bi se začel izvajati 1. oktobra 2019. Skupaj gre torej za odstrel 350 medvedov izmed okoli 950 in 17 volkov izmed okoli 80.
Domen Neffat, Leonardo Rok Lampret
Z uveljavitvijo Zakona o poslovni skrivnosti (ZPosS) je prenehal veljati 40. člen Zakona o gospodarskih družbah, ki je urejal pojem poslovne skrivnosti. Tako je bilo celostno urejeno področje poslovnih skrivnosti v enotnem predpisu na ozemlju Republike Slovenije. Ureditev varstva poslovne skrivnosti oziroma razkritja poslovne skrivnosti med trajanjem pravdnega postopka je posledica predloga pravne teorije, ki je opozarjala na pravno praznino v zakonu.
Do normativnega urejanja poklicne etike v pravosodju sem že dolgo zadržan, zadnje čase pa vedno bolj sumničav. Morda zato, ker nimam slabih izkušenj. Iz sodniških časov se spominjam le neformalnih instančnih opozoril na gole hrbte in (pre)kratka krila kolegic, kar naj bi uredil po liniji sodne uprave, iz odvetniških pa očitka zaradi "neprimernega" komentarja v pismih bralcev. Kolikor je pri tem sploh šlo za uveljavljanje etike, se je prvo po razgovoru končalo v prid svobode oblačenja, drugo pa pred disciplinskim organom odvetniške zbornice z zmago svobode izražanja.
Čas mi mineva med pisarno in potovanjem - berem, gledam, razmišljam in se kot tolikokrat prej sprašujem, ali kdo ve, kam gremo.
V mednarodni športnopravni stroki se že desetletje odvija debata, ali je športno pravo samostojna pravna panoga ali pa je zgolj del civilnega, upravnega in delovnega prava, pri čemer se osnovna pravna pravila le tolmačijo skozi prizmo posebnosti športa. Avtorja se bova v tem članku posvetila predvsem interpretaciji pravnih norm ter ob upoštevanju posebnosti športa in analizi sodne prakse slovenskih in tujih sodišč ter mednarodnih športnih arbitražnih razsodišč predstavila pravni okvir, znotraj katerega je mogoče pravne norme na športnopravnem področju tolmačiti drugače.
Po Zakonu o dohodnini (ZDoh-2) so obdavčeni vsi dohodki, razen tistih, ki so v zakonu izrecno navedeni kot neobdavčeni oziroma oproščeni plačila dohodnine. Za dohodek obdavčen z dohodnino velja tudi boniteta, ki je v 39. členu ZDoh-2 določena kot vsaka ugodnost v obliki proizvoda, storitve ali druge ugodnosti v naravi, ki jo delojemalcu ali njegovemu družinskemu članu zagotovi delodajalec ali druga oseba v zvezi z zaposlitvijo. Za zaposlitev se šteje vsako odvisno pogodbeno razmerje (delovno in drugo pogodbeno razmerje), v katerega vstopa fizična oseba pri opravljanju fizičnega ali intelektualnega dela, vključno z opravljanjem storitev in ustvarjanjem ali izvedbo avtorsko delo.
Zasebni investitor želim na svoji parceli v urbanem naselju zgraditi enostanovanjsko hišo, ki bi bila energetsko samozadostna. Električno energijo nameravam pridobivati s paneli sončnih celic in jo hraniti v akumulatorjih, ki bodo zadoščali za vse energetske potrebe stanovalcev in opreme. • Ali sem kljub temu zakonsko obvezan, da bodočo hišo priključim na javno električno omrežje? • Ali moja namera vpliva na odmero komunalnega prispevka?
Sodišče prve stopnje je izdalo delno zamudno sodbo, s katero je ugodilo mojemu tožbenemu zahtevku na plačilo glavnice v višini 5.000 evrov, glede zamudnih obresti pa postopek še teče. Sodišče druge stopnje je delno zamudno sodbo potrdilo. • Ali lahko v izvršbi zahtevam plačilo glavnice ali moram počakati še na drugi del sodbe glede zamudnih obresti?
• Delodajalec, zasebni vrtec, sprašuje, katero kolektivno pogodbo mora upoštevati pri odmerjanju pravic in obveznosti delavcev?
Delavka, ki ima tudi popoldanski s. p., je nastopila porodniški dopust. • Ali lahko v času prejemanja nadomestila opravlja dejavnost?
Drugi odstavek 71. člena Zakona o izvršbi in zavarovanju se razveljavi, kolikor se odlog izvršbe dovoljuje za najdlje tri mesece in le enkrat, kadar gre za izvršbo za izpraznitev in izročitev stanovanjske nepremičnine, ki je dolžnikov dom. Razveljavitev začne učinkovati eno leto po objavi te odločbe v Uradnem listu Republike Slovenije. Do drugačne zakonske ureditve oziroma najkasneje do izteka roka iz prejšnje točke izreka sodišča odločajo o predlogu za odlog izvršbe za izpraznitev in izročitev stanovanjske nepremičnine, ki je dolžnikov dom, po drugem odstavku 71. člena Zakona o izvršbi in zavarovanju tako, da ob upoštevanju vseh okoliščin primera dosežejo pravično ravnovesje med interesi upnika in dolžnika. Navedeni predlog za odlog izvršbe po drugem odstavku 71. člena Zakona o izvršbi in zavarovanju je dovoljeno podati najkasneje 14 dni pred datumom izpraznitve in izročitve stanovanjske nepremičnine, ki je dolžnikov dom, razen če so posebno upravičeni razlogi nastali kasneje ali je bil dolžnik onemogočen, da bi podal predlog za odlog v navedenem roku. Sklep Višjega sodišča v Ljubljani št. II Ip 2281/2016 z dne 12. 8. 2016 in sklep Okrajnega sodišča v Ljubljani št. 3191 In 1579/2005 z dne 26. 5. 2016 se razveljavita v delu, v katerem je predlog za odlog nad tremi meseci zavrnjen, in zadeva se vrne Okrajnemu sodišču v Ljubljani v novo odločanje.
Tretja alineja drugega odstavka 114.a člena Zakona o nalogah in pooblastilih policije ni v neskladju z Ustavo. O preostalem delu zahteve bo Ustavno sodišče odločilo posebej.
V predlogu za izdajo svetovalnega mnenja ni navedena nobena (ne)enotna sodna praksa, na katero naj bi se oprlo Vrhovno sodišče pri razlagi spornega pravnega pravila. Celo nasprotno, iz odločb nižjih sodišč je razvidno, da sta že sami ugotovili, da je na tem področju sodna praksa enotna. Hiter pregled sodne prakse Vrhovnega sodišča pa pokaže, da se je tudi to o tej že izreklo.
Akt o ustanovitvi zemljiškega dolga, sprejet z namenom izigravanja upnikov, je ničen, ker ima nedopustno podlago (četrti odstavek 39. člena OZ). Zaradi ničnosti zavezovalnega posla (akta, ki je bil podlaga za izdajo zemljiškoknjižnega dovolila za vpis zemljiškega dolga), je ničen tudi razpolagalni posel (zemljiškoknjižno dovolilo), vknjižba zemljiškega dolga pa je neveljavna iz materialnopravnega razloga po 1. točki drugega odstavka 243. člena ZZK-1, ki utemeljuje izbrisno tožbo.
Pobudnik se je na informacijskega pooblaščenca (IP) obrnil z vprašanjem glede ravnanja svojega soseda, ki je kamero za videonadzor namestil tako, da poleg svojega zemljišča snema tudi pobudnikovo zemljišče. Ali je tako snemanje dopustno in ali lahko sosed videoposnetke upravičeno pošlje kot dokaz Policiji?
Pobudnici so na centru za socialno delo (CSD) pojasnili, da njen sin, ki ima priznan status invalida po Zakonu o socialnem vključevanju invalidov (ZSVI), ne more prejemati dodatka za pomoč in postrežbo v najvišjem znesku 418,88 evra, ki ga predvideva Zakon o pokojninskem in invalidskem zavarovanju (ZPIZ-2), ker je po ZSVI najvišji dodatek za pomoč in postrežbo le 292,11 evra, kar se pobudnici zdi nesprejemljivo.
V nedavnem primeru Iancu proti Brunetti je Vrhovno sodišče ZDA (Sodišče) odločilo, da je prepoved registracije nemoralnih oziroma škandaloznih znamk v nasprotju s prvim amandmajem k ameriški ustavi, pri čemer je sledilo svoji odločitvi v zadevi Matal proti Tam iz leta 2017, v kateri je smiselno enako odločilo glede zvezne prepovedi omalovažujočih znamk. Odločitev glede prepovedi registracije nemoralnih znamk je bila soglasna, medtem ko so trije vrhovni sodniki podali odklonilno ločeno mnenje glede škandaloznih znamk.
Neodvisnost delovanja različnih gradnikov pravosodnega sistema je predpogoj njihovega nepristranskega in zakonitega dela. Seveda pa niso vsi sestavni deli pravosodja "rojeni enako". Vsak deležnik v okviru pravosodja mora namreč v čim večji možni meri izvrševati svoje področne pristojnosti.
Poslovni svet ni statičen, saj se poslovne in druge okoliščine pri gospodarskih subjektih ves čas spreminjajo. To dejstvo upošteva tudi pravo javnega naročanja, ki za izkazovanje relevantnih okoliščin pri ponudniku določa točno določen trenutek, in sicer dan oddaje ponudbe ali prijave oziroma dan, ko poteče rok za oddajo ponudb ali prijav. Navedeno velja v navezavi na okoliščine gospodarskega subjekta, kot so plačilo davkov in prispevkov ter uvrščenost v evidenco gospodarskih subjektov z negativnimi referencami. Bolj rigidna pa so pravila javnega naročanja pri identiteti gospodarskega subjekta, saj se v nekaterih primerih, vsaj na prvi pogled, zahteva istovetnost subjekta skozi več faz postopka oddaje javnega naročila. V takih okoliščinah se postavi vprašanje, kako ravnati v situaciji, ko je bistveno spremenjena identiteta gospodarskega subjekta, na primer, ko en gospodarski subjekt prevzame drugega, kar je presojalo Sodišče EU v predstavljeni zadevi.
Sodišče EU (SEU) je odločilo, da Poljska ni izpolnila obveznosti, ki izhaja iz drugega pododstavka prvega odstavka 19. člena Pogodbe o Evropski uniji (PEU) v zvezi s 47. členom Listine EU o temeljnih pravicah (LTP), ko je s spremembo zakonodaje starostno mejo za upokojitev vrhovnih sodnikov znižala, hkrati pa je predsednik države pridobil pristojnost, da je lahko po prostem preudarku mandat vrhovnim sodnikom podaljšal.
"Menim, da lahko o polno delujoči pravni državi govorimo šele, ko so enako obravnavani vsi, ki se - če se slikoviteje izrazim - morda ne pišejo prav, so morda drugačne barve kože, vere ali narodnosti, morda vse od naštetega," je v uvodnem nagovoru na okrogli mizi Temelji pravne države, ki je na pobudo Vrhovnega sodišča potekala 6. septembra 2019 v Veliki dvorani Državnega zbora, povedal predsednik Državnega zbora mag. Dejan Židan.
Na začetku junija 2019 je v založništvu PF Univerze v Ljubljani izšla knjiga Osnove računovodskih izkazov za pravnike, prvenstveno namenjena študentom pri predmetu Finance, uporabna pa je tudi za druge zainteresirane brez predznanja s področja računovodstva. Avtorji knjige so visokošolski učitelji za računovodstvo in revizijo na EF Univerze v Ljubljani, in sicer višji predavatelj mag. Aleksander Igličar, redni profesor dr. Marko Hočevar in izredna profesorica dr. Maja Zaman Groff.
Ideology and Criminal Law - Fascist, National Socialist and Authoritarian Regimes Stephen Skinner (ur.) (Hart Publishing, september 2019, 400 strani, ISBN: 9781509910816, 88 evrov) Odnos med politiko in pravom
Še danes se dobro spominjam, kako sem še kot dekletce nekega dne izjavila, da je radio prižgano, oče pa me je popravil, da se ne reče tako, da je pravilno "radio je prižgan". Tudi svoje zmedenosti ob njegovem popravku se še spominjam: kako je radio lahko prižgan, ko pa vendar rečemo, da je mesto veliko in nebo modro in ... Ko sta mi po tistem starša še nekajkrat popravila to napako, sem jima začela verjeti in se nekako prisilila, da sem pridevnik ob samostalniku radio uporabljala v moški obliki, čeprav mi je bilo še dolgo po tistem to strašno čudno.
Misel je vzeta iz slavnostnega govora v čast cesarja Trajana, ki ga je imel Plinij Mlajši v senatu ob nastopu svojega konzulata leta 100 (Paneg. 45, 6). Slovensko bi se glasila: Strah je nezanesljiv učitelj, ko gre za to, kaj je pošteno.
Slovenija trenutno beleži zelo lepo gospodarsko rast, vendar je finančni minister Andrej Bertoncelj koalicijo opozoril na ohlajanje gospodarstva v domačem in tujem poslovnem okolju ter poudaril, da bo treba razmišljati o nekaterih omejevalnih ukrepih. Najnovejše napovedi bo Urad RS za makroekonomske analize in razvoj (Umar) za prihodnji dve leti objavil 19. septembra, saj bo takrat zadnja proračunska seja, na kateri bodo člani vladne ekipe potrjevali predloge proračunov in ostalih proračunskih dokumentov za leti 2020 in 2021.
Torek, 3. 9. Človekove pravice. Visoka komisarka Organizacije Združenih narodov (ZN) za človekove pravice Michelle Bachelet se je udeležila uvodnega dela druge seje Sveta Varuha za človekove pravice (Varuh), ki se je sestal ob robu Blejskega strateškega foruma. Po sreča
Izjave "Pravosodje je tolerantno do kršilcev, pogosto se spodbuja k neprijavljanju manjših kraj oziroma k umikanju prijav. Tožilci odstopajo od pregona, na koncu ni sodnega epiloga in storilci lahko odkorakajo na prosto." (Župan Kočevja Vladimir Prebilič ob izre
Torek, 10. 9. Evropska komisija. Novoizvoljena predsednica Evropske komisije (EK) Ursula von der Leyen je slovenskemu komisarskemu kandidatu Janezu Lenarčiču zaupala resor za krizno upravljanje, ki med drugim vključuje humanitarno pomoč in civilno zaščito. Nov kolegij E
PP, št. 11-12/89, 25. maj 1989, str. 1
Tokrat se je v novo podobo odelo spletno mesto Upravne akademije, ki je, kot lahko preberemo na pričujočem spletnem mestu, pristojna za pripravo in izvajanje različnih usposabljanj in strokovnih izpitov za javne uslužbence z namenom večanja strokovnosti in učinkovitosti njihovega dela, pa tudi njihovega osebnega razvoja. Upravna akademija je bila sicer ustanovljena že leta 1997, od leta 2014 pa deluje v okviru Ministrstva za javno upravo. Njen slogan je misel Georga Simmela:
Ur. l. RS, št. 54/19 1. Okrožni sodnik na Delovnem sodišču v Mariboru - Vrhovno sodišče Republike Slovenije, rok je 21. september. 2. Vrhovni sodnik na Vrhovnem sodišču Republike Slovenije, na kazenskem oddelku - Vrhovno sodišče Republike Slovenije, rok je 21. s
Sklepi, ki jih je Vlada RS sprejela na 70. dopisni seji (3. september 2019): - negativno mnenje o predlogu za začasno zadržanje izvrševanja drugega odstavka 3. člena, tretje alineje drugega odstavka 3.a člena, prve alineje četrtega odstavka 3.a člena, prve alineje petega odstavka
6. september - predlog zakona o spremembah in dopolnitvah Zakona o pravnem varstvu v postopkih javnega naročanja. 11. september - predlog zakona o dopolnitvi Zakona o delovnih razmerjih. 12. september - predlog zakona o ratifikaciji Doda

References: sodišče 

Sodišče 
 Sodišče 
 sodišče 
 sodišče 
 sodišče 
 Sodišče 

Sodišče 
 sodišče 
 sodišče